**ПЛАН – ПРОГРАМА**

**ЗА РАЗВИТИЕ НА ДЕЙНОСТТА**

**В НАРОДНО ЧИТАЛИЩЕ „Пробуда - 1901” с.Майор Узуново**

**ПРЕЗ 2022 Г.**

**1. ВЪВЕДЕНИЕ**

Програмата за развитие на читалищната дейност през 2022г. На НЧ „Пробуда-1901“ е съобразена с изискванията на чл. 26 от Закона за народните читалища. Изготвянето на Програмата за развитие на читалищната дейност през 2022г. цели утвърждаването на читалището като важна обществена институция в с.Майор Узуново. Програмата ще подпомогне и популяризира годишното планиране и финансиране на читалищната дейност през 2022 г.

**2. АНАЛИЗ НА СЪСТОЯНИЕТО НА ЧИТАЛИЩЕТО:**

Демографската криза и социално-икономическата обстановка в целия регион, оказват влияние и върху работата на читалището. През изминалите две години още един фактор оказва значимо влияние върху дейността на читалището, а това е именно усложнената епидемиологична ситуация свързана с разпространението на Covid 19. В тази връзка е необходимо да се търсят нови методи и да се въведат нови дейности, насочени към подкрепа на жителите на селото. Сериозен ресурс в това отношение са изградените от читалището партньорства, опитът на читалищното настоятелство, както и наличната материално- техническа база, с която читалището разполага. Членството във Видински фонд „Читалища“ дава възможност да се използва ресурса на читалищната мрежа и да се въвеждат добри практики, да се кандидатства по проекти и да се привлича допълнително финансиране. Основен проблем на читалището е лошото състояние на наличния сграден фонд и недобрата материално-техническа обезпеченост. Читалището ползва самостоятелна сграда, която е с площ 450 кв.м. В сградата са обособени 6 кабинета, 2 гримьорни, кино салон, зала за тържества, разположени на 2 етажа.

В тази връзка, основните цели, които читалището си поставя за 2022 г. са:

* Развитие на традиционните читалищни дейности
* Осигуряване на финансов ресурс за текущ ремонт на сградния фонд и подобряване на материално-техническата обезпеченост на читалището.
* Разнообразяване на културния календар, реализиран от читалището.

**3. Основни дейности**

**3.1 Организационна дейност**

Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на жителите на с.Майор Узуново. В тази връзка се предвиждат следните основни задачи.

* Привличане на нови членове на читалището
* Повишаване на квалификацията; усвояване на нови знания и умения от читалищния служител и членовете на настоятелството;
* Предприемане на конкретни дейности за осигуряване на финансов ресурс за ремонт на отделни части на читалищната сграда;

-Докладна до Кмета на Общината за включване на читалището в списъка за капиталови разходи;

-кандидатстване по проекти, в които се допускат ремонтни дейности;

-набиране на дарения;

-мотивиране на жителите на селото за полагане на доброволен труд.

**3.2 Библиотечна дейност**

Библиотеката при НЧ „Пробуда- 1901“ е регистрирана в регистъра на Обществените библиотеки през 2016 година с № 846. Библиотечният фонд се състои от 4492 библиотечни единици. Библиотечният фонд е остарял и през годината усилията ни ще бъдат насочени към обновяване на застарелия библиотечен фонд, както и към закупуване на необходимата техника за нейното нормално функциониране- компютър и периферия. За поредна година смятаме да кандидатстваме по програма „Българските библиотеки- съвременни центрове за четене и информираност“ към Министерство на Културата. Това са основни приоритети, изпълнението на които ще позволи на читалищната библиотека да предлага качествени услуги на своите потребители. През 2022 г. библиотеката ще продължи да организира изложби, тематични кътове, срещи с творци и други събития, привличащи интереса на читателите.

**3.3 Художествено-творческа дейност**

Развитието на художествено-творческата дейност е основна част от читалищния живот. Към читалището функционира Танцов състав за автентичен фолклор „Искра“, в който участват 15 самодейци. Съставът е носител на отличия на национално ниво и участва в различни международни, национални и регионални събори и фестивали. Самодейците са част и от всеки празник, който читалището организира в Майор Узуново. През 2022 г. читалището ще продължи да полага усилия за развитие на художествено-творческа дейност, като се стреми да привлече нови самодейци и да гарантира възможностите за участие на танцовия състав в регионални, национални и международни форуми.

**4. Културен календар**

Друга основна задача на читалището е изготвянето и реализирането на културния календар на село Майор Узуново в рамките на годината. В тази връзка през 2022 г. читалището предвижда следното:

|  |  |  |  |  |
| --- | --- | --- | --- | --- |
|  | **КУЛТУРНА ПРОЯВА** | **ДАТА** | **ОРГАНИЗАТОР** | **ОЧАКВАНО ФИНАНСИРАНЕ** |
| **1** | Организиране на общоселски празник по повод Йорданов ден | Януари | Читалище | 400 лв. |
| **2** | Отбелязване на празника Трифон Зарезан | Февруари | Читалище | 400 лв. |
| 3 | Отбелязване на деня на самодееца | 01.03.2022 г. | Читалище | 200 лв. |
| 4 | Празник по повод Баба Марта | 01.03.2022 г. | Читалище | 100 лв. |
| 5 | Отбелязване на Международния ден на жената | 08.03.2022 г. | Читалище | 300 лв. |
| 6. | Организиране на турнир по тенис на маса | 17.03.2022 г. | Читалище | 150 лв. |
| 7. | Отбелязване на Благовещение и настъпването на пролетта | 22.03.2022 г. | Читалище | 120 лв. |
| 8. | Организиране на литературен салон | Април | Читалище | 50 лв. |
| 9. | Великденски празници- организиране на боядисване на яйца, изложба, празнично хоро. | Април | Читалище | 100 лв. |
| 10. | Участие във Фестивал | Април | Читалище | 350 лв. |
| 11. | Отбелязване на 24 май- Ден на славянската писменост и култура | 24.05.2022г. | Читалище | 50 лв. |
| 12. | 120 години Читалище | Май | Читалище | 1500 лв. |
| 13. | Празник по повод 1 юни- Ден на детето- рисунка на асфалт, забавни игри | 01.06.2022 г. | Читалище | 230 лв. |
| 14. | Турнир по джаги | Юни | Читалище | 100 лв. |
| 15. | Лятна читалня- занимания по интереси с децата и младежите от селото | Юни- септември | Читалище | 170 лв. |
| 16. | Организиране на общоселски празник на Петровден- събор на селото | Юли | Читалище | 600 лв. |
| 17. | Турнир по шах | Август | Читалище | 50 лв. |
| 18. | Участие на ТС“ Искра“ във фестивали | Август | Читалище | 2500 лв. |
| 19. | Отбелязване на преименуването на селото на името на майор Атанас Узунов | 13.08.2022 г. | Читалище | 50 лв. |
| 20. | Здравна беседа за предстоящи грипни вируси | Октомври | Читалище | - |
| 21. | Турнир по тенис на маса | Ноември | Читалище | - |
| 22. | Коледни и новогодишни празници- изложба на коледни ястия, коледари | Декември | Читалище | 120 лв. |

* \* *Съществува вероятност Календарът за 2022 г. да претърпи промени с оглед на външни обстоятелства или по финансови причини!*

**5..Финансиране**

Настоящата Програма ще бъде финансирана съобразно начините регламентирани в Закона за народните читалища, но наред с това читалището ще търси и допълнителни средства чрез разработването на проекти и кандидатстването към различни финансиращи организации. Разработването и кандидатстването по проекти е основният механизъм, чрез които може да се постигне качествено изпълнение на заложените в настоящата програма задачи.

Настоящата програма е приета на редовно заседание на читалищното настоятелство и може да бъде актуализирана при необходимост. Нейното изпълнение ще бъде отчетено, съобразно сроковете предвидени в Закона за народните читалища

Работник-библиотека: Дата: 01.11.2022г.

/Емилия Стоянова/